**מדינת ישראל** סוג הבחינה: בגרות לבתי ספר על-יסודיים

**משרד החינוך** מספר השאלון: 038108

**שאלון לדוגמא**

**מחשבת ישראל – ממ"ד**

לבתי ספר דתיים

יחידת לימוד אחת

**הוראות לנבחן**

1. משך הבחינה: שעה וחצי.
2. מבנה השאלון ומפתח ההערכה: בשאלון זה שלושה חלקים.

חלק ראשון – (2x18) - 36 נקודות

חלק שני – (3x16) - 48 נקודות

חלק שלישי – (1x16) - 16 נקודות

סה"כ - 100 נקודות

1. עליך לענות אך ורק על הפרקים שלמדת בכיתה לקראת הבחינה החיצונית. אין לענות על שאלות המתייחסות לפרק שנלמד בכתה ב"חלופת הערכה" (30%).

**בהצלחה!**

**חלק ראשון (36 נקודות)**

בחלק זה ארבעה נושאים. עליך לבחור בנושא אחד בלבד שנלמד לקראת הבחינה החיצונית ולא כ"חלופת הערכה" בכיתה. בנושא שבחרת ענה על שתי שאלות (לכל שאלה – 18 נקודות).

**הנושא: אדם מחפש את עצמו**

אם בחרת בנושא זה עני על 2 מתוך שאלות 1-3.

1. א. הלל צייטלין**, על גבול שני עולמות**

"מבקשים סיבות סוציאליות... אנושיות... למוסר הכליות והרהורי התשובה".

* 1. הסבירי את הגישה המובעת במשפט זה. (4 נקודות)
  2. לדעת צייטלין, מדוע גישה זו שגויה? (6 נקודות)

**ב.** הרב דסלר**, מכתב מאליהו**

טלי ספרה בהתרגשות לחברות שלה איך היה ב'מחנה אילת' של אחת עמותות החסד למען חולי סרטן, ממנו בדיוק חזרה. כל החברות שמעו והתלהבו, עד שרוחמה סיננה בין שפתיה בארסיות – "מה אתן כל כך מתלהבות... סתם מחפשות שם חבר, או הזדמנות להרגיש קצת צדיקות בזמן שהן סתם עושות כיף באילת"

איך היה מסביר הרב דסלר את התופעה הבאה לידי ביטוי בדבריה של רוחמה? (8 נקודות)

1. א. רמח"ל **מסילת ישרים,** פרק י"א ופרק י"ט
2. על פי הרמח"ל מה תכלית העולם הזה ומה תכלית העולם הבא? (6 נקודות)
3. על פי הרמח"ל, מדוע "מי שמתכוון בעבודתו לטהר נפשו... למען תזכה לשבת את פניו בכלל הישרים והחסידים" מדרגתו נמוכה ממי ש"עובד רק למען אשר כבודו של האדון ברוך הוא יגדל וירבה"? (4 נקודות)

ב. הרב קוק**, מוסר אביך**

"כשהוא עוסק בתפילה אז יבקש את הקב"ה בהבנת ענייני תפילתו... ולא יבקש את הקב"ה בשעה ההיא בעניינים אחרים".

על פי הרב קוק, מדוע לא יבקש את הקב"ה בעניינים אחרים? (8 נקודות)

1. **א.** הרב בר שאול, **מצווה ולב**
2. צייני והסבירי שני יתרונות של איש הפנים.( 4 נקודות)
3. "ולכן אין בו לחלוחית של תורה"- לאיזה משני הטיפוסים מתייחס הרב בר שאול בדבריו? ומדוע אין בו לחלוחית של תורה? (5 נקודות)

ב. מהר"ל, **תפארת ישראל**

1. כיצד מוסבר במדרש הפסוק "וגם הנפש לא תמלא"? (4 נקודות)
2. מדוע הנפש משתוקקת לקיום מצוות ולימוד תורה? (5 נקודות)

**הנושא: אמונה ומידות**

1. **הרב קוק, אורות הקודש**

א. "דבר מוכרח הוא שיסגל האדם לעצמו את המוסר הטבעי הפשוט".

חוזר בתשובה ניתק את הקשר עם הוריו החילוניים, וטען שעשה זאת כדי שיוכל להתחזק ביראת שמיים. לדעתך, מה היה הרב קוק אומר על מעשה זה? בתשובתך הסבר את היחס בין יראת שמיים למוסר טעבי. (9 נק')

ב. **הר"ן, דרשות**

אדם שהרוויח בעבודתו כסף רב העיד על עצמו: "חכמתי וכשרוני הביאו לי את העושר הזה". לדעתך, כיצד היה מתייחס הר"ן לאמירה זו? נמק. ( 9 נקודות)

1. ר' נחמן מברסלב, **שיחות הר"ן**

"לב נשבר ועצבות אין עניין אחד כלל".

על פי רבי נחמן מברסלב, מהו היחס של האדם העצוב אל ה', ומה היחס של אדם שליבו נשבר אל ה'? (8 נק')

ב. **הרב חרל"פ, מי מרום**

"האמונה היא קשורה במידות כנר בפתילה"

1. לעדתך, מדוע יש קשר הדוק בין אמונה למידות?
2. אנשים רבים בעלי מידות טובות אינם מאמינים בה'. לדעתך, האם עובדה זו מערערת את שיטת הרב חרל"פ בין אמונה למידות? נמקי. (10 נק')
3. א. **רמב"ם, שמונה פרקים**

"והמשל בזה: שלושה מקומות חשוכים"

1. כתוב את המשל.
2. הסבר את הנמשל, ואת הקשר שלו לדברי הרמב"ם: "ואמנם ייאמר על הכל 'ניזון' בשיתוף השם לבד" (10 נקודות)

**ב.הנצי"ב, העמק דבר**

"וזה היה שבח האבות... שהיו ישרים". על פי הנצי"ב, מדוע נקראו האבות ישרים? (8 נק')

**הנושא: אמונה בשעת משבר**

אם בחרת בנושא זה, ענה על 2 מתוך שאלות 7-9.

1. א. הרב סלובייצ'יק, **על התשובה**

הרב סלובייצ'יק מצטט את דברי ריש לקיש:

"גדולה תשובה שזדונות נעשות כשגגות"

"גדולה תשובה שזדונות נעשות לו כזכויות"

על פי הרב סלובייצ'יק, לאילו שני סוגים של התמודודות עם הרע מכוונים דברי ריש לקיש? הסבירי. (7 נקודות)

ב.**מדרש תנחומא**

1. במדרש על הפסוק "ה' יבחן" מובאים דימויים (פשתן, קנקן, פירות) בעניין תכלית הנסיונות.

כתבי שתיים מן הדימויים והסבירי את משמעותם.

2. בחרי את אחד מן הדימויים והסבירי כיצד היית מעודדת בעזרתו חברה בשעת משבר. (11 נקודות)

1. הרב ברקוביץ', **מאמרים על יסודות היהדות**

א. משבר האמונה במחנות לא זכה לסיום מן הסוג הזה... היו שני טיפוסי איוב באושוויץ".

במחנות המוות היו שתי תגובות בקרב היהודים ביחסם לאלוקים. תאר אותם. (8 נק)

ב. כדי שאמונתו תוכל להשאר בעלת משמעות עליו (להתייחס גם) לאפילה... של מחנות ההשמדה".

1. הסבר דברים אלו.

2. האם את מזדהה עם דבריו של הרב ברקוביץ' בקטע המצוטט? נמקי (10 נק')

1. הרב סלובייצ'יק**, קול דודי דופק**

"היהדות הבחינה תמיד בין קיוןם גורלי לקיום ייעודי, בין האני יליד הגורל, לבין אני בן הייעוד".

על פי הרב סלובייצ'יק, כיצד אדם שמאמין ב"קיום גורלי" עשוי להתמודד עם מחלה קשה, וכיצד אדם שמאמין ב"קיום ייעודי" עשוי להתמודד עם מחלה קשה? (9 נקודות)

ב.ר' נחמן מברסלב, **ליקוטי מוהר"ן**, סימן רפ"ב

"עושה רושם שברקע לחודש אלול, מאחורי החתירה לתיקון והתקדמות, שוררת לפעמים תחושה מרירה.... ככל שמחטטים בפצעי החטא יש תחושת תסכול ומפח נפש" (הרב יהושע שפירא)

כיצד מציע ר' נחמן להתמודד עם תחושת התסכול המוזכרת בקטע? (9 נ')

**הנושא: גאולה וימות המשיח**

אם בחרת בנושא זה, עני על שתיים מהשאלות 10-12.

1. ביחידת הלימוד מובאים ציטוטים מדברי מנהיגים תורניים, המבטאים את היחס שלהם כלפי מדינת ישראל. להלן כמה ציטוטים:
2. "והנה המרסים לקחו גאולה מעצמם... כנופיה של מינים ואפיקורסים... לקחו גאולה וממשלה טרם שהגיע הזמן"
3. "כן אתחלתא דגאולה ודאי הולכת ומופיעה לפנינו... מעת אשר הרי ישראל החלו לעשות ענפים ולשאת פרי לעם אשר קירבו לבוא"
4. מה שמייחד את התורה... רואים אנו מחזה מחריד... מרד קיבוצי במלכות שמים...."
5. בנוגע לכל ציטוט, הסבירי בקצרה, מה גישתו של המנהיג כלפי מדינת ישראל.
6. בנוגע לכל גישה, כתבי האם את מזדהה ומדוע.
7. רמב"ם, **הקדמה לפרק חלק**, רמב"ן, **פירוש למשנה**

א. הטכנולוגיה היום מתקדמת בקצב מהיר. האם לדעתך היה סובר הרמב"ם שזה מאפיין לימות המשיח?

ב.תארי את ימות המשיח לפי הרמב"ם.

הרב קוק, אורות הקודש

על פי הרב קוק, מה ההבדל בין מדינה רגילה, לבין מדינה שהיא "ביסודה אידיאלית"?

1. א. הרב סלובייצ'יק, **קול דודי דופק**

"(דפיקה) רביעית: הדוד דופק בליבות הנוער המתבולל והנבוך"

מהו ההסבר של הרב סלובייצ'יק להשפעה של הקמת מדינת ישראל על ההתבוללות? (9 נק')

ב. החפץ חיים, **ציפית לישועה**

"נמצא ששני סוכי אנשים שיימצאו בעת האחרונה, שניהם יקרבו את הגאולה, אלה במעשים הטובים (...) ואלה במעשיהם אשר לא טובים".

על פי החפץ חיים, הסבירי כיצד שני סוגי האנשים יקרבו את הגאולה. (9 נק')

**חלק שני (48 נקודות)**

עליך לענות על שלוש שאלות (לכל שאלה 16 נקודות)

**הנושא: אני מאמין**

1. **א. רבנו בחיי**, חובות הלבבות; **ר' נחמן מברסלב**, ליקוטי מוהר"ן

רבנו בחיי: "שיהיו גְלויֵינו וצְפונינו שווים ושקולים בעבודת ה'... והוא אשר יקראהו הכתוב 'תמים'".

ר' נחמן מברסלב:ּ "עיקר התכלית והשלמות הוא רק לעבוד את ה' בתמימות גמור".

מהי עבודת ה' בתמימות לפי רבנו בחיי, ומהי עבודת ה' בתמימות לפי ר' נחמן? (8 נקודות)

ב. רמח"ל, **מסילת ישרים**, הקדמה

"אם תבקשה ככסף וכמטמונים תחפשנה אז תבין...."

1. מה האדם יבין? (4 נקודות)
2. על פי רמח"ל, הסבירי מדוע דווקא בעניין הזה, האדם צריך להשקיע ולהתאמץ יותר מאשר בעניינים טבעיים? (4 נקודות)
3. א. ריה"ל, **ספר הכוזרי**, מאמר ראשון

תגובתו של המלך לדברי הפתיחה של החבר היית: "לא חינם החלטתי בראשונה לא לשאול את היהודים, מדעתי כי שלשלת הקבלה אצלם ניתקה מכבר ודעתם נתמעטה"

1. מדוע התאכזב המלך מדברי הפתיחה של החבר? (4 נקודות)
2. כיצד הסביר החבר את הדרך שבחר בה כדי להציג את אמונתו? (4 נקודות)

ב. ר' יוסף חיים מבאגדאד, **משלי הבן איש חי**

1. מדוע מופתע הבן לגלות שהתורה מכונה "אם"? (3 נקודות)

2. "אבל האב מכונה אב, מצד השערת השכל"- מה יתרון האם לעומת האב? ומה ניתן ללמוד מכך על התורה? (5 נקודות)

1. א. ריה"ל, **ספר הכוזרי**, מאמר שלישי

"והמתפלל אך ורק בעדו, דומה לאדם שבשעת סכנה למדינה יסתפק בתיקון ביתו הוא, ואינו רוצה להשתתף עם המדינה בתיקון חומותיהם"

1. מי יפסיד מהתנהגות זו של האדם? (2 נקודות)
2. הסבירי את חשיבות התפילה בציבור על פי משל זה. (6 נקודות)

ב. הרב סלובייצ'יק, **קול דודי דופק**

"עליך להשיג את סוד התפילה" (בדברי הרב סלובייצ'יק על איוב)

מהו סוד התפילה לפי הרב סלובייצ'יק? וכיצד זה בא לידי ביטוי בנוסח התפילה?

(8 נק')

1. **א.** רבי שלום בער שניארסון**, ספר המאמרים**
2. צייני שני דברים בהם שונה יצירת הקב"ה את העולם מכל יצירה אחרת. "אילו ניתנה רשות לעין לראות היו רואין כל דבר איך שהוא בטל במציאות"- הסבירי מה נמצא בעולם מעבר ליכולת הראייה שלנו. (8 נקודות)

**ב. הרב שמעון שקופ, שערי יושר**

מסופר על ר' אריה לוין כי בשעה שהתלווה אל אשתו לבדיקת רופא, שאל הרופא על סיבת בואם, וענה לו ר' אריה לוין: "הרגל של אשתי כואבת לנו".

1. במה שונה תשובתו של ר' אריה לוין מהתפיסה המקובלת של מושג ה"אני"?
2. הסבירי את הקשר בין סיפור זה ובין דברי הרב שקופ על "איכותו של האני"? (8 נקודות)

**חלק שלישי (16 נקודות)**

בחלק זה שני נושאים. עליך לבחור בנושא אחד בלבד שנלמד לקראת הבחינה החיצונית ולא כ"חלופת הערכה" בכיתה. בנושא שבחרת ענה על **אחת** מהשאלות (לכל שאלה – 18 נקודות).

**הנושא: אמונה, תרבות ויצירה**

אם בחרת בנושא זה עני על אחת מהשאלות 17-18.

1. **א. הרב קוק, אגרות הראי"ה**
2. "שושנה הקטנה מבקשת את הבובה"- מהו הנמשל בסיפור זה? (6 נקודות)
3. מדוע צריכים לשמוח בהקמת בית הספר בצלאל אפילו ה"טרודים בשאלות הקיום החמורות"? (4 נקודות)

ב. הרב קוק, **הקדמה לשיר השירים**

"האמן החופשי בן זמננו סובל... ממצוקה של עודף חופש... חוסר גבולות וחוסר אמונות" (מעובד מתוך המקורות להרחבה בספר הלימוד)

הסביר את ההבדל בין דמות האמן האידיאלי לפי הרב קוק לבין דמות האומן המתואר בקטע המצוטט. (6 נק')

1. **א.** הרב וינברג**, שרידי אש**
2. כיצד נוצר המושג "חיים חילוניים"? (3 נקודות)
3. יש רבנים המחנכים ליראת שמיים מתוך התנזרות והתרחקות מחיי העולם הזה.

הסבירי את הניגוד בין שיטה זו, לבין שיטת הרב ויינברג בעניין הדת. ( 8 נקודות)

ב. **ספר שמות**, פרק ל"א פסוקים ב'-ו'

במאמר בעלון פרשת שבוע נטען : "בצלאל היה בסך הכל פועל בניין שעסק בעבודה טכנית ולא אומן"

בעקבות הכתוב בפסוקים, מה דעתך על קביעה זו? (5 נקודות)

**הנושא: החיים והמוות**

אם בחרת בנושא זה, עני על אחת מהשאלות 19-20.

1. א. רמב"ם **הלכות תשובה**

"העולם הבא... צדיקים יושבים ועטרותיהם בראשיהם, ונהנים מזיו השכינה"

הסבירי על פי הרמב"ם עניין זנ.

ב. ריה"ל, **ספר הכוזרי**, רמח"ל, **דרך ה'**, רמב"ם, **הלכות תשובה**

הסבירי כיצד אפשר לנסות ולנחם חבר שקרוב משפחתו נפטר, על פי אחד מהמקורות המוזכרים.

1. רמח"ל, **דרך ה'**

על פי הרמח"ל יש הבדל בין היכולת שהייתה לאדם להגיע אל השלמות לפני חטא האדם הראשון, לבין יכלתו להגיע אליה אחר החטא.

א. תארי את המצב שהיה לפני החטא (8 נק')

ב. תארי את המצב שנוצר בעקבות החטא. (8 נק')

**שאלת בונוס:**

בעוד כחודש הבגרות תהיה כבר מאחורייך, ואולי תשכחי חלק גדול מהמקורות שלמדנו. מה בכל זאת תזכרי משעורי מחשבת, גם בעוד עשר שנים? הסבירי את דברייך.